அறிவே தெய்வம் - ஏனைய கவிதைகள்

ஆயிரந் தெய்வங்க ளுண்டென்று தேடி 
 அலையு மறிவிலிகாள் - பல் 
 லாயிரம் வேத மறிவொன்றே தெய்வமுண் 
 டாமெனல் கேளீரோ? 
 மாடனைக் காடனை வேடனைப் போற்றி 
 மயங்கு மதியிலிகாள் - எத 
 னூடுநின் றோங்கு மறிவொன்றே தெய்வமென் 
 றோதி யறியீரோ? 
 சுத்த அறிவே சிவமென்று கூறுஞ் 
 சுருதிகள் கேளீரோ - பல 
 பித்த மதங்களி லேதடு மாறிப் 
 பெருமை யழிவீரோ? 
 வேடம்பல் கோடியொ ருண்மைக் குளவென்று 
 வேதம் புகன்றிடுமே - ஆங்கோர் 
 வேடத்தை நீருண்மை யென்றுகொள் வீரென்றவ் 
 வேத மறியாதே. 
 நாமம்பல் கோடியொ ருண்மைக் குளவென்று 
 நான்மறை கூறிடுமே - ஆங்கோர் 
 நாமத்தை நீருண்மை யென்றுகொள் வீரென்றந் 
 நான்மறை கண்டிலதே. 
 போந்த நிலைகள் பலவும் பராசக்தி 
 பூணு நிலையாமே - உப 
 சாந்த நிலையேவே தாந்த நிலையென்று 
 சான்றவர் கண்டனரே. 
 கவலை துறந்திங்கு வாழ்வது வீடென்று 
 காட்டு மறைகளெலாம் - நீவிர் 
 அவலை நினைந்துமி மெல்லுதல் போலிங் 
 கவங்கள் புரிவீரோ? 
 உள்ளத னைத்திலு முள்ளொளி யாகி 
 யொளிர்ந்திடு மான்மாவே - இங்குக் 
 கொள்ளற் கரிய பிரமமென் றேமறை 
 கூவுதல் கேளீரோ? 
 மெள்ளப் பலதெய்வம் கூட்டிவளர்த்து 
 வெறுங்க தைகள் சேர்த்துப் - பல 
 கள்ள மதங்கள் பரப்புவற் கோர்முறை 
 காட்டவும் வல்லிரோ? 
 ஒன்றுபிரம முளதுண்மை யஃதுன் 
 உணர்வெனும் வேதமெலாம் - என்றும் 
 ஒன்றுபிரம முளதுண்மை யஃதுன் 
 உணர்வெனக் கொள்வாயே. 
 ஆயிரந் தெய்வங்க ளுண்டென்று தேடி 
 அலையு மறிவிலிகாள் - பல் 
 லாயிரம் வேத மறிவொன்றே தெய்வமுண் 
 டாமெனல் கேளீரோ? 
 மாடனைக் காடனை வேடனைப் போற்றி 
 மயங்கு மதியிலிகாள் - எத 
 னூடுநின் றோங்கு மறிவொன்றே தெய்வமென் 
 றோதி யறியீரோ? 
 சுத்த அறிவே சிவமென்று கூறுஞ் 
 சுருதிகள் கேளீரோ - பல 
 பித்த மதங்களி லேதடு மாறிப் 
 பெருமை யழிவீரோ? 
 வேடம்பல் கோடியொ ருண்மைக் குளவென்று 
 வேதம் புகன்றிடுமே - ஆங்கோர் 
 வேடத்தை நீருண்மை யென்றுகொள் வீரென்றவ் 
 வேத மறியாதே. 
 நாமம்பல் கோடியொ ருண்மைக் குளவென்று 
 நான்மறை கூறிடுமே - ஆங்கோர் 
 நாமத்தை நீருண்மை யென்றுகொள் வீரென்றந் 
 நான்மறை கண்டிலதே. 
 போந்த நிலைகள் பலவும் பராசக்தி 
 பூணு நிலையாமே - உப 
 சாந்த நிலையேவே தாந்த நிலையென்று 
 சான்றவர் கண்டனரே. 
 கவலை துறந்திங்கு வாழ்வது வீடென்று 
 காட்டு மறைகளெலாம் - நீவிர் 
 அவலை நினைந்துமி மெல்லுதல் போலிங் 
 கவங்கள் புரிவீரோ? 
 உள்ளத னைத்திலு முள்ளொளி யாகி 
 யொளிர்ந்திடு மான்மாவே - இங்குக் 
 கொள்ளற் கரிய பிரமமென் றேமறை 
 கூவுதல் கேளீரோ? 
 மெள்ளப் பலதெய்வம் கூட்டிவளர்த்து 
 வெறுங்க தைகள் சேர்த்துப் - பல 
 கள்ள மதங்கள் பரப்புவற் கோர்முறை 
 காட்டவும் வல்லிரோ? 
 ஒன்றுபிரம முளதுண்மை யஃதுன் 
 உணர்வெனும் வேதமெலாம் - என்றும் 
 ஒன்றுபிரம முளதுண்மை யஃதுன் 
 உணர்வெனக் கொள்வாயே.